கேள்வி: பதினாறு வயதினிலே - வகை பற்றி தகவல் சொல்.
பதில்: கிராமத் திரைப்படம் / கலைத் திரைப்படம்
கேள்வி: பதினாறு வயதினிலே - கதைச் சுருக்கம் பற்றி தகவல் சொல்.
பதில்: மயில் என்ற 16 வயது பள்ளி மாணவி, தன் தாய் குருவம்மாளுடன் ஒரு கிராமத்தில் வாழ்ந்து வருகிறாள். குருவம்மாள், காலில் குறைபாடுள்ள ஒரு அனாதை இளைஞனையும் வளர்த்து வருகிறார். அவனுக்குப் போதிய வருமானம் இல்லாததால், கிராம மக்கள் அவனை "சப்பாணி" என்று கிண்டலாக அழைக்கிறார்கள். மயிலின் லட்சியம் ஒரு ஆசிரியராவது, மேலும் ஒரு படித்த, நாகரீகமான மனிதனை திருமணம் செய்ய அவள் ஆசைப்படுகிறாள். சப்பாணிக்கு மயில் மேல் காதல் இருந்தாலும், மயிலுக்கு அவன் மேல் அப்படி ஒரு எண்ணம் இல்லை. ஒரு நாள், சத்தியஜித் என்ற நகரத்து கால்நடை மருத்துவர் அந்த கிராமத்திற்கு வேலைக்கு வருகிறார். அவர் மயிலை காதலிக்கிறார். சத்தியஜித் தான் தனக்கு ஏற்றவன் என்று நம்பி மயிலுக்கும் அவர் மீது காதல் ஏற்படுகிறது. அவருடன் இருக்க வேண்டும் என்பதற்காக, சென்னைக்குச் சென்று ஆசிரியர் பயிற்சி பெறும் வாய்ப்பைக் கூட அவள் மறுக்கிறாள். இருப்பினும், அவள் அவருடன் தவறான பந்தத்திற்கு சம்மதிக்கவில்லை. இது சத்தியஜித்துக்கு ஏமாற்றத்தை அளிக்கிறது. மயிலை தீவிரமாகக் காதலிக்காத அவர், தன் சொந்த ஊருக்குச் சென்று வேறு ஒரு பெண்ணைத் திருமணம் செய்ய முடிவு செய்கிறார். தன்னை விட்டுப் போக வேண்டாம் என்று மயில் கெஞ்சும்போது, தான் பொழுதுபோக்கிற்காகவே பழகியதாகக் கூறிவிட்டுச் செல்கிறார். மனம் உடைந்த மயில், நடந்தவற்றைத் தன் தாயிடம் கூறுகிறாள். குருவம்மாள் அவளுக்கு விரைவாக வேறு ஒருவருடன் திருமணம் செய்ய ஏற்பாடு செய்கிறார். ஆனால், மயில் மேல் ஆசை கொண்ட பரட்டையன் என்ற ஊர் ரவுடி, மயிலைப் பற்றி தவறான வதந்திகளைப் பரப்புகிறான். இதனால் அவளது திருமண ஏற்பாடு நின்றுபோகிறது; ஊர் மக்களும் அவளை வெறுக்கிறார்கள். இந்த அவமானத்தைத் தாங்க முடியாமல் குருவம்மாள் இறந்துவிடுகிறார். இறக்கும் முன், மயிலைப் பார்த்துக் கொள்ளும் பொறுப்பை சப்பாணியிடம் ஒப்படைக்கிறார். சப்பாணி மயிலை மிக அன்போடு பார்த்துக் கொள்கிறான்; அவளது சோகத்தை மாற்றுகிறான். இதனால் சப்பாணி மீது மயிலுக்கு நல்ல மதிப்பு ஏற்படுகிறது. அவனது தோற்றத்தையும், பழக்கவழக்கங்களையும் மயில் மாற்றி, அவனுக்குள் ஒரு தன்னம்பிக்கையை உருவாக்குகிறாள். இனிமேல் யாராவது "சப்பாணி" என்று அழைத்தால் அவர்களை அடிக்க வேண்டும் என்றும், தன் சொந்த பெயரான "கோபாலகிருஷ்ணன்" என்று கூப்பிட்டால் மட்டுமே பதில் சொல்ல வேண்டும் என்றும் அவனிடம் கூறுகிறாள். ஒரு முறை சத்தியஜித்தும் பரட்டையனும் அவனை "சப்பாணி" என்று கிண்டல் செய்யும்போது, கோபாலகிருஷ்ணன் அவர்களை அறைகிறான். அவனது இந்த தைரியத்தை மயிலோடு சேர்ந்து அவனும் கொண்டாடுகிறான். இதனால் கோபமடைந்த பரட்டையன், கோபாலகிருஷ்ணனை மிகக் கொடூரமாக அடிக்கிறான். மயில் ஓடிவந்து அவனைக் காப்பாற்றி, பரட்டையன் முகத்தில் காறி உமிழ்கிறாள். மயில் கோபாலகிருஷ்ணனைத் திருமணம் செய்ய முடிவு செய்து, திருமணப் பொருட்கள் வாங்க அவனைப் பக்கத்து ஊருக்கு அனுப்புகிறாள். அவன் இல்லாத நேரத்தைப் பயன்படுத்தி, பரட்டையன் மயிலின் வீட்டிற்குள் புகுந்து அவளைக் கெடுக்க முயல்கிறான். அப்போது வீட்டிற்குத் திரும்பும் கோபாலகிருஷ்ணன், மயிலை விட்டுவிடுமாறு பரட்டையனிடம் கெஞ்சுகிறான். ஆனால் அவன் கேட்காததால், கோபாலகிருஷ்ணன் ஒரு பெரிய கல்லை எடுத்து பரட்டையனைக் கொன்றுவிடுகிறான். அதற்காகப் போலீஸார் அவனைக் கைது செய்கிறார்கள். தான் சீக்கிரம் திரும்பி வருவதாக மயிலிடம் அவன் வாக்குறுதி அளிக்கிறான். மயில் அவனுக்காக ஒவ்வொரு நாளும் காத்துக் கொண்டிருக்கிறாள்.
கேள்வி: பதினாறு வயதினிலே - நடிகர்கள் பற்றி விளக்கவும்.
பதில்: * கமல்ஹாசன் - சப்பாணி / கோபால கிருஷ்ணன் * ஸ்ரீதேவி - மயிலு * இரசினிகாந்து - பரட்டை * காந்திமதி (நடிகை) - குருவம்மா * சத்யஜித் (தமிழ் நடிகர்) - மருத்துவர் * கவுண்டமணி - கூத்து * பாக்யராஜ் - கிராமவாசி / தபால்காரர் * 'ஜெமினி' ராஜேஸ்வரி
கேள்வி: பதினாறு வயதினிலே - தயாரிப்பு குறித்து விரிவாக சொல்லுங்கள்.
பதில்: தயாரிப்பாளர் எஸ். ஏ. ராஜ்கண்ணு பாரதிராஜாவிடம் கதை கேட்டுள்ளார். பாரதிராஜா மூன்று விதமான கதைகளைக் கூறியுள்ளார். இசை சம்பந்தப்பட்ட கதை ஒன்று, சிகப்பு ரோஜாக்கள் கதை ஒன்று, அடுத்து 'மயில்' என தலைப்பிடப்பட்ட கதை ஒன்று. இதில் மயில் கதாபாத்திரம் உள்ள கதையை ராஜ்கண்ணு தேர்ந்தெடுத்தார். பாரதிராஜாவிடம் ஐந்து ரூபாய் முன்பணமாக கொடுத்து, இப்படத்தை வண்ணப்படமாக எடுக்க வேண்டும் என கோரிக்கையும் வைத்தார். இத்திரைப்படம் ''மயில்'' எனும் தலைப்பில் கதை உருவாக்கப்பட்டு பின்னர் ''பதினாறு வயதினிலே'' எனும் பெயரில் படமாக்கப்பட்டது. இத்திரைப்படம் ஐந்து லட்சம் ரூபாய் செலவில் எடுக்கப்பட்ட திரைப்படம் ஆகும். இப்படத்திற்கு ஒளிப்பதிவு செய்ய பாலு மகேந்திராவிடம் அணுகினார் பாரதிராஜா, ஆனால் அவர் வேறு படங்களில் பணியாற்றி கொண்டிருந்ததால் நிவாஸ் இப்படத்திற்கு ஒளிப்பதிவு செய்ய தேர்ந்தெடுக்கப்பட்டார். இத்திரைப்படத்தில் கமல்ஹாசன் ரூபாய் 27,000, ஸ்ரீதேவி ரூபாய் 9,000 மற்றும் ரஜினிகாந்த் ரூபாய் 2,500 சம்பளமாக பெற்றனர்.
கேள்வி: பதினாறு வயதினிலே - வெளியீடு மற்றும் விமர்சனம் பற்றி விளக்கவும்.
பதில்: ''பதினாறு வயதினிலே'' திரைப்படம் 15 செப்டெம்பர் 1977 இல் வெளியானது. இத்திரைப்படத்தை அப்போதைய எந்த விநியோகத்தரும் வாங்க முன் வராததால் தயாரிப்பாளர் எஸ். ஏ. ராஜ்கன்னு இப்படத்தை நேரடியாக அவரே திரையரங்குகளில் வெளியிட்டார். ஆனந்த விகடன் நாளிதழ் இத்திரைப்படத்திற்கு 100க்கு 62.5 மதிப்பெண் வழங்கி பாராட்டியது. வேறெந்த தமிழ்த் திரைப்படமும் இதன் அளவு மதிப்பெண் இதுவரை வாங்கியதில்லை.
கேள்வி: பதினாறு வயதினிலே - படத்தின் சிறப்பம்சங்கள் பற்றி நீங்கள் என்ன அறிந்துள்ளீர்கள்?
பதில்: * தமிழ்த் திரைப்படத் துறையில் முதன் முறையாக வெளிப்புற படப்பிடிப்பு நடத்தப்பட்ட முழு திரைப்படம் இதுவாகும். * தமிழ் சினிமாவில் முதன் முறையாக தமிழ்நாடு முழுவதும் சொந்தமாக ரிலீஸ் செய்து புரட்சி செய்த படம் 16 வயதினிலே. * இப்படத்தில் நடித்த கமல், ஸ்ரீதேவி, ரஜினி, காந்திமதி அவர்களின் பெயர்களை படத்தில் வரும் ஆரம்ப பெயர் பலகையில் சப்பாணி, மயில், பரட்டை, குருவம்மா என்று அவர்களின் கதாபாத்திர பெயரிலே காட்டப்பட்டது. * இத்திரைப்படத்தில் பாக்யராஜ், சித்ரா லட்சுமணன் ஆகியோர் உதவி இயக்குநராகப் பணியாற்றினர். பாக்யராஜ் அங்கீகரிக்கப்படாத ஒரு சிறு தோற்றத்தில் நடித்துள்ளார். இவர் நடித்த முதல் திரைப்படம். * இரசினிகாந்து நடித்த முதல் வண்ணப்படம் இதுவாகும். * கவுண்டமணி இப்படத்தில் கூத்து எனும் கதாபாத்திரம் பெயரில் கவனிக்கத்தக்க நடித்துள்ளார். * அன்றைய காலத்தில் 'ஸ்லோ மோஷன்' (காட்சியை மெதுவாக நகர்த்துவது) காட்சிகளைப் படம்பிடிக்கும் கேமராவை வாங்கும் அளவுக்கு அந்தப் படத்தின் செலவு இடம் கொடுக்கவில்லை. எனவே, ஸ்ரீதேவியை மெதுவாக ஓடச் சொல்லி படம் பிடித்திருப்பார்கள். இந்தத் தகவலை கமல் மேடை ஒன்றில் சொல்லியிருக்கிறார். * பல காலமாகத் திரைப்படங்களில் பாடிவந்த எஸ். ஜானகி சிறந்த பாடகிக்கான தேசிய விருதினைப் பெற்றது, இத்திரைப்படத்தில் அவர் பாடிய "செந்தூரப் பூவே" என்னும் பாடலின் மூலம்தான். * மலேசியா வாசுதேவன் ஒரு முன்னணி (பின்னணி) பாடகராக பரிணாமம் பெற்றது இத்திரைப்படப் பாடல்களைப் பாடிய பிறகுதான்.
கேள்வி: பதினாறு வயதினிலே - விருதுகள் பற்றி தகவல் சொல்.
பதில்: தேசிய திரைப்பட விருதுகள், இந்தியா * சிறந்த பெண் பின்னணிப் பாடகருக்கான தேசியத் திரைப்பட விருது - எஸ். ஜானகி தமிழக அரசு திரைப்பட விருதுகள் (1977-78) * சிறந்த திரைப்படத்துக்கான தமிழக அரசின் திரைப்பட விருது * சிறந்த இயக்குநருக்கான தமிழக அரசு திரைப்பட விருது – பாரதிராஜா * சிறந்த நடிகருக்கான தமிழக அரசு திரைப்பட விருது – கமல்ஹாசன் * சிறந்த இசையமைப்பாளர் – இளையராஜா * சிறந்த பெண் பின்னணிப் பாடகி – எஸ். ஜானகி தென்னிந்திய பிலிம்பேர் விருதுகள் * சிறந்த தமிழ் நடிகருக்கான பிலிம்பேர் விருது - கமல்ஹாசன் * தென்னிந்திய பிலிம்பேர் சிறப்பு விருது - ஸ்ரீதேவி
கேள்வி: பதினாறு வயதினிலே - பாடல்கள் பற்றி தகவல் சொல்.
பதில்: இத்திரைப்படம் இளையராஜாவின் இசையமைப்பில் வெளியான திரைப்படமாகும். கண்ணதாசன், ஆலங்குடி சோமு மற்றும் கங்கை அமரன் ஆகியோர் பாடல்வரிகளை எழுதியுள்ளனர். ''இ.எம்.ஐ'' நிறுவனம் ஒலிநாடாவை வெளியிட்டது. இளையராஜா மாலை மலர் பத்திரிக்கையில் அளித்த பேட்டியில் "கண்ணதாசன் அப்போது ஒரு பாட்டுக்கு ஆயிரமோ ஆயிரத்து ஐநூறோ வாங்கிக் கொண்டிருப்பார். நான் கவிஞரின் உதவியாளர் கண்ணப்பனிடம், இது சின்னக் கம்பெனி படம். பாட்டுக்கு 750 ரூபாய் வாங்கிக்கச் சொல்லுங்க என்றேன்," என்று தெரிவித்துள்ளார். {| class="wikitable" |- style="background:#cccccf; text-align:center;" | எண் || பாடல் || பாடகர்கள் ||பாடலாசிரியர் || நீளம்(நி:நொ) |- | 1 || ஆட்டுக்குட்டி முட்டை இட்டு || மலேசியா வாசுதேவன், எஸ். ஜானகி || கண்ணதாசன் || 4:20 |- | 2 || சோளம் விதைக்கையிலே || இளையராஜா || கண்ணதாசன் || 4:34 |- | 3 || மஞ்சக்குளிச்சி அள்ளிமுடிச்சி || எஸ். ஜானகி || ஆலங்குடி சோமு || 4:26 |- | 4 || செந்தூரப் பூவே || எஸ். ஜானகி || rowspan=2|கங்கை அமரன் || 3:33 |- | 5 || செந்தூரப் பூவே (சோகம்) || எஸ். ஜானகி || 0:40 |- | 6 || செவ்வந்திப் பூமுடிச்ச சின்னக்கா || மலேசியா வாசுதேவன், பி. சுசீலா || கண்ணதாசன் || 4:34 |}
கேள்வி: பதினாறு வயதினிலே - வெளியிணைப்புகள் குறித்து விரிவாக சொல்லுங்கள்.
பதில்: * பகுப்பு:கிராமத் திரைப்படங்கள் பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:காந்திமதி நடித்த திரைப்படங்கள்